Iwakken ad tt-id-afent tsutiwin n yimmal acku d tallit ass-a fell-aɣ ad naru idlesnneɣ i warraw-nneɣ iwakken ur asen-tḍerru ara tin yeḍran yid-nneɣ: yal kra alamma nḥuff tizza ara t-id-naf, yal kra ma ur t-id-nekkis ara ɣef zik seg yimi n yimɣaren d temɣarin; ad yeddu yid-sen s aẓekka, am wakken yenna Dda Lmulud deg wawal-is: Yal amɣar neɣ tamyart yemmuten, d tamkerdit ay aɣ-yerɣan. lhi iwakken ur asen-tḍerru ara i wat uzekka am wat wass-a; fell-aɣ nukni ad neɛteb, ad nazzel, iwakken s tidiwin-nneɣ ad asen-neccaṛ timkerḍiyin ideg ara afen iman-nsen d acu-ten, iseg ara d-tteffin tamussni, idles d tɣerma n yimarrawen-nsen, nukni. Awer teḍru i wat uzekka, am wat wass-a(1).